open-index/open-wikipedia-markdown huggingface dataset:
Γενικές εκλογές του Ηνωμένου Βασιλείου 1997

Οι **γενικές εκλογές του Ηνωμένου Βασιλείου 1997** διεξήχθησαν την 1 Μαΐου 1997, περισσότερα από πέντε έτη μετά την προηγούμενη εκλογή στις 9 Απριλίου 1992, για να εκλέξουν τα 659 μέλη της Βρετανικής Βουλής των Κοινοτήτων. Το Εργατικό Κόμμα τερμάτισε τα 18 έτη του στην αντιπολίτευση υπό την ηγεσία του Τόνι Μπλερ, και κέρδισε την γενική εκλογή με μια σαρωτική νίκη, κερδίζοντας 418 έδρες, τις περισσότερες έδρες που το κόμμα έχει ποτέ κερδίσει.  Ο Μπλερ ακολούθως έγινε Πρωθυπουργός.

Υπό την ηγεσία του Τόνι Μπλερ, το Εργατικό Κόμμα είχε υιοθετήσει μια πιο κεντρώα πολιτική πλατφόρμα υπό το όνομα 'New Labour'. Αυτό ελήφθη ως απομάκρυνση από την παραδοσιακά πιο αριστερή στάση του Εργατικού Κόμματος. Οι Εργατικοί έκαναν πολλές προεκλογικές υποσχέσεις όπως η δημιουργία ενός Εθνικού Κατώτατου Ημερομισθίου, δημοψηφίσματα αποκέντρωσης για τη Σκωτία και την Ουαλία και υποσχέθηκαν μεγαλύτερη οικονομική ικανότητα από τους Συντηρητικούς, οι οποίοι ήταν αντιδημοφιλείς μετά τα γεγονότα της μαύρης Τετάρτης το 1992. Η εκστρατεία των Εργατικών ήταν τελικά επιτυχής και το κόμμα έλαβε τον χωρίς προηγούμενο αριθμό των 418 ΜΚ και εγκαινίασε την πρώτη από τις τρεις συνεχόμενες θητείες των Εργατικών στην κυβέρνηση.

Του Συντηρητικού Κόμματος ηγείτο ο τότε Πρωθυπουργός Τζον Μέιτζορ και διεξήγαγαν την εκστρατεία τους δίνοντας έμφαση στα χαμηλά ποσοστά ανεργίας και στην ισχυρή οικονομία. Όμως, μια σειρά σκανδάλων, η κομματική διχόνοια για την Ευρωπαϊκή Ένωση και τα γεγονότα της Μαύρης Τετάρτης συνεισέφεραν όλα στην μεγαλύτερη ήττα των Συντηρητικών μετά το 1906, εκλέγοντας μόνο 165 βουλευτές στο Ουεστμίνστερ, καθώς και στο χαμηλότερο ποσοστό τους μετά το 1832. Το κόμμα δεν κέρδισε έδρες στη Σκωτία και την Ουαλία, και πολλοί σημαντικοί Συντηρητικοί πολιτικοί, περιλαμβανομένου του Υπουργού Άμυνας Μάικλ Πορτίγιο, του Υπουργού Εξωτερικών Malcolm Rifkind και άλλων έχασαν τις κοινοβουλευτικές τους έδρες.

## Αναφορές


## Χειρόγραφα
*Labour (New Labour, New Life For Britain)
*Conservative (You can only be sure with the Conservatives)
*Liberal Democrats (Make the Difference)
*National Democrats (A Manifesto for Britain)
*British National Party (British Nationalism- An Idea whose time has come)
*Liberal Party (Radical ideas - not the dead centre) 
*UK Independence Party
*Third Way
*The ProLife Alliance
*Sinn Féin (A New Opportunity for Peace)
*Democratic Unionist Party
*Alliance of Liberty (Agenda for Change)
*Progressive Unionist Party
*Ulster Unionist Party
*Plaid Cymru (The Best for Wales)
*Scottish National Party (Yes We Can Win the Best for Scotland)
*Scottish Green Party
*Socialist Equality Party (A strategy for a workers' government!)
*Communist Party of Great Britain

## Εξωτερικοί σύνδεσμοι
* BBC Election Website
* Complete BBC coverage of the election night, uploaded on Youtube in 48 parts
* Video of Conservative Michael Portillo losing his seat to Labour's Stephen Twigg
* 1997 election manifestos - Link to 1997 election manifestos of various parties.
* Catalogue of 1997 general election ephemera  at the Archives Division  of the London School of Economics.

1997
Κατηγορία:Εκλογές του 1997
1828 Κασίρινα

Η **Κασίρινα (Kashirina)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,9. Ανακαλύφθηκε το 1966 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά της προς τιμή του Ρώσου ιατρού Βαλεντίν Σεμένοβιτς Κασίριν.

## Φυσικά χαρακτηριστικά
Η μέση διάμετρος της Κασίρινα εκτιμάται σε 27,85 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0995. Η Κασίρινα περιστρέφεται γύρω από τον εαυτό της μία φορά κάθε 14 ώρες και 50 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κασιρινα
1829 Ντώσον

Ο **Ντώσον (Dawson)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1967 από τους αστρονόμους Κάρλος Ούλρικο Θέσκο (Αργεντινός) και Άρνολντ Α. Κλέμολα (από τις ΗΠΑ), που παρατηρούσαν από το Ελ Λεονθίτο της Αργεντινής, και πήρε το όνομά του προς τιμή του Αργεντινού αστρονόμου Μπέρναρντ Χίλντεμπραντ Ντώσον (*Bernhard Hildebrandt Dawson*, 1890-1960).

## Φυσικά χαρακτηριστικά
Τα κυρίως φυσικά χαρακτηριστικά του Ντώσον είναι άγνωστα. Ο Ντώσον περιστρέφεται γύρω από τον εαυτό του μία φορά κάθε 4 ώρες και 15 λεπτά

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντωσον
1830 Πόγκσον

Ο **Πόγκσον (Pogson)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,45. Ανακαλύφθηκε το 1968 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από το επώνυμο του Βρετανού αστρονόμου Νόρμαν Ρόμπερτ Πόγκσον.

## Φυσικά χαρακτηριστικά
Ο φασματικός τύπος του Πόγκσον είναι **S** (λιθώδης). Ο Πόγκσον περιστρέφεται γύρω από τον εαυτό του μία φορά κάθε 2 ώρες 34 λεπτά και 12,0 δευτερόλεπτα, μία πολύ γρήγορη περιστροφή, ακόμα και για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πογκσον
1832 Μρκος

Ο **Μρκος (Mrkos)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,00. Ανακαλύφθηκε το 1969 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Τσέχου αστρονόμου Αντονίν Μρκος, γνωστού και από τον ομώνυμο κομήτη.

## Φυσικά χαρακτηριστικά
Η μέση διάμετρος του Μρκος εκτιμάται σε 30,78 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0742 ± 0,013. Ο Μρκος περιστρέφεται γύρω από τον εαυτό του μία φορά κάθε 13 ώρες και 38 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μρκος
1833 Σμάκοβα

μικρογραφία|3D μοντέλο του αστεροειδούς 1833 Σμάκοβα
Η **Σμάκοβα (Shmakova)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1969 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά της προς τιμή της Σοβιετικής αστρονόμου Μαρίας Γιακόβλεβνα Σμάκοβα (Мария Яковлевна Шмакова, 1910-1971) του Ινστιτούτου Θεωρητικής Αστρονομίας της Ακαδημίας Επιστημών της ΕΣΣΔ.

## Φυσικά χαρακτηριστικά
Τα κυρίως φυσικά χαρακτηριστικά της Σμάκοβα είναι άγνωστα. Η Σμάκοβα περιστρέφεται γύρω από τον εαυτό της μία φορά κάθε 3 ώρες και 56 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σμακοβα
1834 Πάλαχ

Ο **Πάλαχ (Palach)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1969 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του προς τιμή του Γιαν Πάλαχ.

## Φυσικά χαρακτηριστικά
Τα κυρίως φυσικά χαρακτηριστικά του Πάλαχ είναι άγνωστα. Ο Πάλαχ περιστρέφεται γύρω από τον εαυτό του μία φορά κάθε 3,1 ± 0,9 ώρες, μία αρκετά γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Παλαχ
1835 Γκαϊνταρίγια

Η **Γκαϊνταρίγια (Gajdariya)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1970 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά της προς τιμή του Σοβιετικού συγγραφέα παιδικών βιβλίων Αρκάντι Γκαϊντάρ.

* Αξιοσημείωτη είναι η μικρή κλίση της τροχιάς της Γκαϊνταρίγια ως προς την εκλειπτική, μόλις 59΄.

## Φυσικά χαρακτηριστικά
Τα κυρίως φυσικά χαρακτηριστικά της Γκαϊνταρίγια είναι άγνωστα. Η Γκαϊνταρίγια περιστρέφεται γύρω από τον εαυτό της μία φορά κάθε 6 ώρες 19 λεπτά και 39 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκαινταριγια
Μακάρειο Στάδιο

Το **Μακάρειο Στάδιο** είναι αθλητικό στάδιο στην Μακεδονίτισσα, Έγκωμη Λευκωσίας, με χωρητικότητα 15.590 θέσεων. Η κατασκευή του ολοκληρώθηκε το 1978. Αποτέλεσε έδρα του ΑΠΟΕΛ και της Ομόνοιας πριν μεταφερθούν στο Νέο ΓΣΠ το 1999, καθώς και του Ολυμπιακού Λευκωσίας. Σήμερα αποτελεί έδρα του Διγενή Μόρφου, του Εθνικού Άσσιας και του Ηρακλή Γερολάκκου.

## Ιστορικό
Το Μακάρειο στάδιο ξεκίνησε να κατασκευάζεται στα τέλη του 1973. Τον Ιούλιο του 1974 πραγματοποιήθηκε η τουρκική εισβολή στην Κύπρο, γεγονός που οδήγησε στην παύση των εργασιών αφού η προσοχή στη χώρα ήταν στραμμένη στις συνέπειες της εισβολής. Το 1977 ξανάρχισαν οι εργασίες και το 1978 παραδόθηκε για χρήση. 

Η αρχική ονομασία του σταδίου ήταν *Ολυμπιακό Στάδιο.* Ωστόσο, το 1977 πέθανε ο Αρχιεπίσκοπος Μακάριος Γ΄ και προς τιμή του το στάδιο ονομάστηκε ως *Μακάρειο Στάδιο*. Το στάδιο εγκαινιάστηκε το 1978.

Από τα πρώτα χρόνια λειτουργίας του σταδίου διαφάνηκε πρόβλημα στα διαζώματα της δυτικής κερκίδας.

Παρουσιάζει προβλήματα στο φωτισμό, το χορτοτάπητα και στις εγκαταστάσεις για τα ΜΜΕ. Η UEFA το απέρριψε και θεωρείται ακατάλληλο για αγώνες του Τσάμπιονς Λιγκ.

## Τελικοί κυπέλλου
Στο Μακάρειο Στάδιο έχουν διεξαχθεί 6 τελικοί κυπέλλου Κύπρου. Ο πρώτος έγινε την πρώτη περίοδο λειτουργίας του σταδίου, την περίοδο 1978-79.

[μικρογραφία|Οι φίλαθλοι της [Νέα Σαλαμίνα Αμμοχώστου (ποδόσφαιρο ανδρών)|Νέας Σαλαμίνας Αμμοχώστου  στο ντέρμπι της τελευταίας αγωνιστικής του πρωταθλήματος της Β΄ κατηγορίας 2008-09 με τον Ολυμπιακό Λευκωσίας ]]

## Παραπομπές



## Πηγές
*

Κατηγορία:Στάδια ποδοσφαίρου στην Κύπρο
Κατηγορία:Ομόνοια Λευκωσίας (ποδόσφαιρο ανδρών)
Κατηγορία:ΑΠΟΕΛ (ποδόσφαιρο)
Κατηγορία:Ολυμπιακός Λευκωσίας (ποδόσφαιρο)
Κατηγορία:Διγενής Ακρίτας Μόρφου (ποδόσφαιρο)
Κατηγορία:Δόξα Κατωκοπιάς
Κατηγορία:Εθνικός Άσσιας
Λάμυρα Άνδρου

Τα **Λάμυρα** είναι χωριό στην Άνδρο σε υψόμετρο 160 μέτρα και με πληθυσμό 93 κατοίκων (απογραφή 2021). Το χωριό οφείλει το όνομά του στον Γάλλο βοτανολόγο και περιηγητή Τουρνεφόρ όταν τον 17ο αιώνα, το ονόμασε “Μύρα” της Άνδρου. Ανήκει διοικητικά στο Δήμο Άνδρου, ενώ πριν το Πρόγραμμα Καλλικράτης ήταν έδρα του Δημοτικού Διαμερίσματος Λαμύρων του ίδιου δήμου. Απέχει από τη Χώρα 4 χλμ. και από το Γαύριο 28 χλμ.

## Παραπομπές


## Εξωτερικοί σύνδεσμοι
* 
* Άνδρος - Λάμυρα στον ιστότοπο https://www.aegeanislands.gr/el/.

Κατηγορία:Χωριά της περιφερειακής ενότητας Άνδρου
Φάλλικα Άνδρου

Τα **Φάλλικα** είναι χωριό στην Άνδρο στις πλαγιές του βουνού Τσιροβλίδι, σε υψόμετρο 240 μέτρων και με πληθυσμό 60 κατοίκων (απογραφή 2021).

Ανήκει στο Δήμο Άνδρου της Περιφερειακής Ενότητας Άνδρου και βρίσκεται στην Περιφέρεια Νοτίου Αιγαίου, σύμφωνα με το Πρόγραμμα Καλλικράτης. Κατά τη διοικητική διαίρεση της Ελλάδας με το σχέδιο “Καποδίστριας” μέχρι το 2010, τα Φάλλικα ανήκαν στο Τοπικό Διαμέρισμα Μεσαριάς Άνδρου του πρώην Δήμου Άνδρου του Νομού Κυκλάδων.

## Ονομασία
Η ονομασία αποδίδεται στην ιταλική λέξη *falco/falcone* (γεράκι), που σχετίζεται με το κοντινό βουνό Γερακώνας.

## Τοποθεσία
Το χωριό απέχει από τη Χώρα 9 χιλιόμετρα και από το Γαύριο περίπου 25 χλμ. 
Σε απόσταση μόλις 1 χλμ. είναι η Μονή Παναχράντου, το παλαιότερο μοναστήρι του νησιού, που ιδρύθηκε τον 9ο αιώνα από τον βυζαντινό αυτοκράτορα Νικηφόρο Φωκά. Το μοναστήρι είναι οχυρωμένο και διαθέτει αξιόλογα θρησκευτικά κειμήλια.

Στα ανατολικά του χωριού βρίσκεται η περιοχή Φράγκικα, όπου υπάρχουν ερείπια από εγκαταλελειμμένες κατοικίες και ακαλλιέργητα κτήματα. Από εκεί περνάει σηματοδοτημένο πεζοπορικό μονοπάτι.

## Παραπομπές

## Πηγές
* Χάρτης Orama XNH 307 Άνδρος

Κατηγορία:Χωριά της περιφερειακής ενότητας Άνδρου
Νουργκιούλ Γεσιλτσάι

Η **Νουργκιούλ Γεσιλτσάι** (τουρκικά: *Nurgül Yeşilçay*, 26 Μαρτίου 1976) είναι Τούρκισσα ηθοποιός.

Σπούδασε δράμα στο Κρατικό Ωδείο του Πανεπιστημίου Αναντολού. Έχει παίξει πολλούς σημαντικούς ρόλους στο θέατρο, όπως την Οφηλία του Άμλετ και την Μπλανς Ντιμπουά στο Λεωφορείον ο Πόθος. Πέρα από το θέατρο, έχει πρωταγωνιστήσει σε πλήθος επιτυχημένων τουρκικών σειρών. 

## Βραβεία
* Διεθνής Φεστιβάλ Ταινιών *Χρυσής Μπάλας* στα Άδανα (2005) - Καλύτερη Ηθοποιός
* Φεστιβάλ Ταινιών *Χρυσού Πορτοκαλιού* στην Αττάλεια (2008) - Καλύτερη Ηθοποιός

## Κατάλογος ταινιών
* Δεύτερη Ευκαιρία (*İkinci Şans*) (2016) 
* Νύχτα (Gece) (2014) - Σουσέν 
* Αρκετά Σύντομα (*Pek Yakında*) (2014) - Νουργκιούλ 
* Έρωτας στο Κόκκινο *(Aşk Kırmızı)* (2013) - Ναζλιγκιούλ 
* Ο Πλάτανος *(Çınar Ağacı)* (2011) - Σονάι
* 7 Σύζυγοι για τη Χουρμούζ *(7 Kocalı Hürmüz)* (2009) - Χουρμούζ
* Συνείδηση *(Vicdan)* (2008)  - Αϊντανούρ
* Η άκρη του ουρανού *(Yaşamın Kıyısında)* (2007) - Αϊτέν
* Τα τρένα του Αδάμ *(Adem'in Trenleri)* (2007) - Χατζέρ
* Παραμύθια της Πόλης *(Anlat İstanbul)* (2004) - Σαλιχά, η ωραία κοιμωμένη
* Δανεική Νύφη *(Eğreti Gelin)* (2004) - Εμινέ Κοστάκ
* Στα Βάθη της Ανατολής - Ζωή *(Asmalı Konak - Hayat)* (2003) - Μπαχάρ Καραντάγ
* Οι Φυγάδες των Μουμιών *(Mumya Firarda)* (2002) - Φατιμά
* Ο Καταρράκτης *(Şellale)* (2001) - Νεργκίς
* Όλα θα γίνουν πολύ Ωραία *(Herşey Çok Güzel Olacak)* (1998) - Νοσοκόμα

## Κατάλογος σειρών
* Κιοσέμ, η Σουλτάνα (*Muhteşem Yüzyıl Kösem*) (2016-2017) (30  επεισοδια)
* Ραγισμένες Καρδιές (*Paramparça*) (2014-2016) Γκιουλσερέν Γκιουλπινάρ (52 επεισόδια)
* Το έγκλημα (*Cinayet*) (2014) Ζεχρά Καγιά (5 επεισόδια)
* Θέμα Μωρού *(Bebek İşi)* (2013) - Τζαντάν (34 επεισόδια)
* Σουλτάν *(Sultan)* (2012) - Σουλτάν (20 επεισόδια)
* Δεν γίνεται χωρίς Εσένα *(Sensiz Olmaz)* (2011) - Φεριάλ (8 επεισόδια)
* Έρωτας και Τιμωρία *(Aşk ve Ceza)* (2010 - 2011) - Γιασεμίν Ουστούν (62 επεισόδια)
* Η Νύφη *(Ezo Gelin)* (2006 - 2008) - Εζό Γκιουντογντού (59 επεισόδια)
* Η Άτακτη Κουνιάδα *(Belalı Baldız)* (2005 - 2006) - Αρζού Παρλάκ (34 επεισόδια)
* Το Νησί της Συνομωσίας *(Melekler Adası)* (2004) - Σερμπέτ/Αϊσέ 
* Στα Βάθη της Ανατολής *(Asmalı Konak)* (2002 - 2004) - Μπαχάρ Καραντάγ (54 επεισόδια)
* Η Αξιολόγηση του Χαμντί *(Reyting Hamdi)* (2002) - Νουργκιούλ
* 90-60-90 (2001) - Ντενίζ
* Δεύτερη Άνοιξη *(İkinci Bahar)* (1998 - 1999) - Γκιουλσούμ (37 επεισόδια)

## Παραπομπές


Κατηγορία:Τούρκισσες ηθοποιοί
Έξω Βουνί Άνδρου

Το **Έξω Βουνί** είναι πολύ μικρός οικισμός στην Άνδρο και τις Κυκλάδες. Βρίσκεται στο νότιο τμήμα του νησιού στο βουνό Τσιροβλίδι σε υψόμετρο 460 μέτρα και με πληθυσμό 9 κατοίκων (απογραφή 2021). Ανήκε στο Δήμο Κορθίου, ενώ τώρα με το Πρόγραμμα Καλλικράτης ανήκει στο Δήμο Άνδρου. Απέχει από τη Χώρα 12 χλμ. Ν. και 11 χλμ. Β.-ΒΔ. από τον Όρμο Κορθίου. 

## Πηγές

Χάρτης Orama XNH 307 Άνδρος

## Παραπομπές


Εξω Βουνι
Μεγάλο Άνδρου

Το **Μεγάλο** ή **Μεγάλο Γαυριονησίων** είναι νησίδα της Άνδρου στις Κυκλάδες. Βρίσκεται στα δυτικά της και αποτελεί μέρος του μικρού συμπλέγματος των Γαυριονησίων, απέναντι και νότια από τον Όρμο Γαυρίου, δυτικά από τον Όρμο Μπατσίου. Είναι η μεγαλύτερη από όλες σε έκταση με 0,250 τ.χλμ. και με ψηλότερο σημείο στα 59 μέτρα. Έχει χαρακτηριστεί, από το 2000, ως τόπος Ιδιαιτέρου Φυσικού Κάλλους και πάνω της επιτρέπονται μόνο παραδοσιακές ασχολίες αγροτικού χαρακτήρα (π.χ. μελισσοκομία) ενώ απαγορεύονται οι νέες κατασκευές πλην φάρων ή κτισιμάτων προσαρμοσμένων στο περιβάλλον, που σχετίζονται με την εθνική άμυνα ή την επιστημονική έρευνα. Διοικητικά ανήκει στην Δημοτική Ενότητα Υδρούσας του Δήμου Άνδρου. Απογράφεται για πρώτη φορά το 2001 και είναι ακατοίκητη (απογραφή 2021).  

## Παραπομπές


Κατηγορία:Βραχονησίδες της Άνδρου
Αλαδινό Άνδρου

Το **Αλαδινό** είναι χωριό της Άνδρου. Υπάγεται διοικητικά στην τοπική κοινότητα Μεσαριάς, της δημοτικής ενότητας και δήμου Άνδρου, της περιφερειακής ενότητας Άνδρου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Άνδρου του νομού Κυκλάδων, στο γεωγραφικό διαμέρισμα Νήσων Αιγαίου.

## Γεωγραφικά στοιχεία
Το Αλαδινό είναι ηπειρωτικός οικισμός της Άνδρου. Βρίσκεται στο νοτιοκεντρικό τμήμα του νησιού, στις νότιες απολήξεις του Πετάλου, σε μικρό ποταμό και πάνω στον κύριο επαρχιακό δρόμο Χώρας-Γαυρίου, σε μέσο σταθμικό υψόμετρο 180 μέτρα. Απέχει περίπου 6 χλμ. ΝΔ. της Χώρας Άνδρου και 26 χλμ. περίπου ΝΑ. του Γαυρίου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 και προσαρτήθηκε στον δήμο Άνδρου. Το 1912 αποσπάστηκε από τον δήμο Άνδρου και προσαρτήθηκε στην κοινότητα Μεσαριάς. Με το ΦΕΚ 244Α - 04/12/1997 αποσπάστηκε από την κοινότητα Μεσαριάς και προσαρτήθηκε στον δήμο Άνδρου.

## Αξιοθέατα
*Η πετρόχτιστη γέφυρα Αλαδινού  (γέφυρα Μεγάλου ποταμού) αξιόλογης αρχιτεκτονικής, με σκαλοπάτια, κατασκευασμένο το 1680 από τον Ηπειρώτη αρχιμάστορα Κίτσο Ζώη και τη συντεχνία του.
*Ο ποταμός του Αλαδινού, με πάπιες, νεροχελώνες κ.α. που οδηγεί στο σπήλαιο
*Η εκκλησία της Αγίας Τριάδας, στο κέντρο του οικισμού
### Σπήλαιο Αλαδινού (''Φόρος'')
Νότια του οικισμού βρίσκεται το σπήλαιο *Φόρος* στη θέση «Χάος», το οποίο εξερευνήθηκε από τους πιονιέρους σπηλαιολόγους Άννα Πετροχείλου και Στέργιο Διακογιάννη. Καταλαμβάνει έκταση περίπου 500 τ.μ. και είναι από τα πρώτα ανακαλυφθέντα σπήλαια της Ελλάδος (αριθμός 15 στον σχετικό κατάλογο της Ε.Σ.Ε.) Η ονομασία του προέρχεται από την πεποίθηση των παλαιοτέρων κατοίκων του χωριού ότι, όσα ζώα έπεφταν μέσα σ’ αυτό και σκοτώνονταν, πλήρωναν «φόρο» στα κακά πνεύματα και, έτσι, απαλλάσσονταν οι ίδιοι από κάθε κακό. Μετά από κατακόρυφη κάθοδο 10,5 μ., περίπου, διανοίγεται το κυρίως τμήμα του σπηλαίου, με διαδοχικούς θαλάμους και διαδρόμους, τους οποίους στολίζουν όμορφες κολώνες, σταλακτίτες και σταλαγμίτες σε διάφορα σχήματα και χρώματα. Οι διάδρομοι που είχαν ανοιχτεί για το κοινό έφθαναν τα 180 μ. σε μήκος.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Χάρτες «ROAD» (Άνδρος 1:50.000)
*https://web.archive.org/web/20120628141648/http://www.villadora.gr/greece/village_AladinoGR.htm

Κατηγορία:Χωριά της περιφερειακής ενότητας Άνδρου
Μέσα Βουνί Άνδρου

Το **Μέσα Βουνί** είναι χωριό στην Άνδρο σε υψόμετρο 580 μέτρα και με πληθυσμό 9 κατοίκων (απογραφή 2021). Ανήκει στον Δήμο Άνδρου, ενώ πριν το Πρόγραμμα Καλλικράτης ανήκε στο δήμο Κορθίου. Απέχει από τη Χώρα (έδρα του δήμου) 14 χλμ. νοτιοδυτικά και 16 χλμ. βόρεια από το Κόρθι. Στην ευρύτερη περιοχή του χωριού μερικές φορές χιονίζει τον χειμώνα. Από εκεί αρχίζουν κάποιοι παραπόταμοι.

## Πηγές
* Χάρτης Orama XNH 307 Άνδρος

## Παραπομπές


Μεσα Βουνι
Παγκόσμιο πρωτάθλημα Φόρμουλα 1 (2008)

250px|μικρογραφία|δεξιά|Πρωταθλήτρια η Φερράρι το 2008
Το **Παγκόσμιο πρωτάθλημα για το 2008**, ήταν το **59ο Πρωτάθλημα της Φόρμουλα 1**, που διοργανώνει η FIA (Διεθνής Ομοσπονδία Αυτοκινήτου). Ο πρώτος αγώνας ήταν αυτός της Αυστραλίας, στη Μελβούρνη, στις 16 Μαρτίου 2008 και το πρωτάθλημα ολοκληρώθηκε στις 2 Νοεμβρίου 2008 στη Βραζιλία. Συνολικά διεξήχθησαν 18 αγώνες και έλαβαν μέρος 11 ομάδες. Παγκόσμιος πρωταθλητής αναδείχθηκε ο Βρετανός Λιούις Χάμιλτον, για πρώτη φορά στην καριέρα του, με διαφορά ενός μόλις βαθμού από τον δεύτερο Φελίπε Μάσα. Το πρωτάθλημα κατασκευαστών κατάκτησε η ομάδα της Ferrari.

## Ομάδες και Οδηγοί

200px|μικρογραφία|δεξιά|Ο Τακούμα Σάτο με την Super Aguri.
† Η Super Aguri αποχώρησε μετά τον τέταρτο αγώνα του πρωταθλήματος λόγω οικονομικών προβλημάτων.

## Βαθμολογίες
### Βαθμολογία οδηγών
Η βαθμολογία για το πρωτάθλημα των κατασκευαστών είχε ως εξής:

### Βαθμολογία κατασκευαστών

Η βαθμολογία για το πρωτάθλημα των κατασκευαστών είχε ως εξής:

## Σκάνδαλο Κρασγκέιτ
150px|μικρογραφία|δεξιά|Η Ρενώ του Κρασγκέιτ.

Σύμφωνα με τη μαρτυρία του Νέλσον Πικέ Τζούνιορ, που την έδωσε μετά την απόλυσή του από τη Renault το 2009, το ατύχημά του στο Γκραν Πρι της Σιγκαπούρης στις 28 Σεπτεμβρίου 2008, ήταν εσκεμμένο, ώστε να μπει το αυτοκίνητο ασφαλείας και να τεθεί ο αγώνας σε  «κατάσταση ασφαλείας» με τέτοιο τρόπο και σε τέτοιο χρονικό σημείο, ώστε να βοηθηθεί ο Φερνάντο Αλόνσο να κερδίσει τον συγκεκριμένο αγώνα. Το σκάνδαλο που ξέσπασε ήταν τεράστιο και έγινε γνωστό ως Σκάνδαλο Κρασγκέιτ.

Η FIA έδωσε εξ αρχής ασυλία στον Πικέ για να δώσει κατάθεση, ενώ στη συνέχεια αθώωσε τον Αλόνσο, καθώς δεν βρήκε στοιχεία που να αποδεικνύουν ότι συμμετείχε η γνώριζε το σχέδιο, και επέβαλε ποινές αποκλεισμού στον γενικό διευθυντή της ομάδας Φλάβιο Μπριατόρε, στον αρχιμηχανικό Πατ Σάιμοντς και στην ίδια την Renault.

## Παραπομπές



## Εξωτερικοί σύνδεσμοι

Φορμουλα 1
2008
Στραπουριές Άνδρου

Οι **Στραπουριές** (επίσημη ονομασία: *Αι Στραπουριαί*) είναι χωριό στην Άνδρο σε μία πλαγιά του όρους Πέταλο (Κουβαρά), σε υψόμετρο 350 μέτρα και με πληθυσμό 100 κατοίκων, σύμφωνα με την απογραφή του 2021. Απέχει από τη Χώρα 6 χλμ. και από το Γαύριο 38 χλμ. Ανήκει στο Δήμο Άνδρου, ενώ πριν το Πρόγραμμα Καλλικράτης ανήκε στο Δ.δ. Λαμύρων.

Το χωριό εντάσσεται στην Τοπική Κοινότητα Λαμύρων, μαζί με τα Λάμυρα, τα Υψηλού και το Μεσαθούρι. Δύο ποτάμια ρέουν στον τόπο, τα οποία είναι παραπόταμοι του Νειμποριού.

Στις Στραπουριές βρίσκεται ο Πύργος του Αθηναίου, η κατοικία του Ιωάννη Αθηναίου. Το έτος που χτίστηκε είναι άγνωστο, αλλά γνωρίζεται ότι ανεγέρθη κάπου στην δεκαετία του 1910.

## Παραπομπές


Κατηγορία:Χωριά της περιφερειακής ενότητας Άνδρου
Βάτσλαβ Πίλαρ

Ο **Βάτσλαβ Πίλαρ** (τσεχ. Václav Pilař, γεννήθηκε 13 Οκτωβρίου 1988) και είναι Τσέχος μέσος, που παίζει στην Βόλφσμπουργκ και στην εθνική Τσεχίας.

Ο Πίλαρ δόθηκε δανεικός στην Πλζεν από την ΦΚ Χράντετς Κράλοβε, στην αρχή της χρονιάς 2011-12.

Αφού αρνήθηκε να υπογράψει με την Πλζεν, τον Νοέμβριο του 2011, αναφέρθηκε ότι ο Πίλαρ υπέγραψε με την ΦφΛ Βόλφσμπουργκ. Τον Ιανουάριο του 2012 ανακοινώθηκε ότι ο Πίλαρ θα συμπεριληφθεί στην Βόλφσμπουργκ, το καλοκαίρι, μετά τις εμφανίσεις της εθνικής Τσεχίας στο Euro 2012. Ο Πίλαρ πέτυχε δύο τέρματα στην διοργάνωση: ένα στον αγώνα με την εθνική Ρωσίας και ένα στον αγώνα με την εθνική Ελλάδος.

## Παραπομπές



## Εξωτερικοί σύνδεσμοι

* Σελίδα του παίκτη στο iDNES.cz (τσέχικα)
* Στατιστική του παίκτη στο Guardian Football

Κατηγορία:Τσέχοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Τσεχίας
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές ΦΚ Χράντετς Κράλοβε
Κατηγορία:Ποδοσφαιριστές ΦΚ Βικτόρια Πλζεν
Κατηγορία:Ποδοσφαιριστές Εθνικής Τσεχίας Κ21
Κατηγορία:Ποδοσφαιριστές Εθνικής Τσεχίας Κ18
Κατηγορία:Ποδοσφαιριστές ΦφΛ Βόλφσμπουργκ
Κατηγορία:Ποδοσφαιριστές ΣΚ Φράιμπουργκ
Κατηγορία:Ποδοσφαιριστές Εθνικής Τσεχίας Κ19
Μελίδα Άνδρου

Η **Μελίδα** είναι πολύ μικρός οικισμός της Άνδρου, κοντά στον Πιτροφό, σε υψόμετρο 420 μέτρα, ο οποίος σύμφωνα με την απογραφή 2021 έχει 4 κατοίκους. Ανήκει στον Δήμο Άνδρου, ενώ πριν το Πρόγραμμα Καλλικράτης ανήκε στο Δ. δ. Πιτροφού. Στην περιοχή ξεκινάει ένας παραπόταμος του Μεγάλου ποταμού.

## Παραπομπές


Κατηγορία:Χωριά της περιφερειακής ενότητας Άνδρου
Γίδες Άνδρου

Οι **Γίδες** είναι χωριό στην Άνδρο κοντά στη Μονή Μεταμόρφωσης Σωτήρος (ή Παντοκράτορα), σε υψόμετρο 260 μέτρα και με πληθυσμό 32 κατοίκων (απογραφή 2021). Απέχει από το Γαύριο 7 χλμ. και από τη Χώρα 39 χλμ. Ανήκει στο δήμο Άνδρου, ενώ πριν το Πρόγραμμα Καλλικράτης ανήκε στο δήμο Υδρούσας.

## Εξωτερικοί σύνδεσμοι

* Βυζαντινή Εκκλησία της Μεταμόρφωσης του Σωτήρα, Άνδρος στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Άνδρου
Λιβάδια Άνδρου

Τα **Λιβάδια** είναι χωριό στην Άνδρο σε υψόμετρο 90 μ. και με πληθυσμό 218 κατοίκων. Ανήκει στο δήμο Άνδρου, ενώ πριν το Πρόγραμμα Καλλικράτης ανήκε στο Δ.δ Άνδρου. Απέχει από τη Χώρα 4 χλμ. και από το Γαύριο 24 χλμ.

Κατηγορία:Χωριά της περιφερειακής ενότητας Άνδρου
Ρόντερικ Στρονγκ

Ο **Κρις Λίντσεϊ** (γεννημένος στις 26 Ιουλίου 1983) είναι Αμερικανός επαγγελματίας παλαιστής, που είναι περισσότερο γνωστός με το ψευδώνυμο με το οποίο εμφανίζεται στα ρινγκ, **Ρόντερικ Στρονγκ**. Αυτή την περίοδο έχει συμβόλαιο με την εταιρεία πάλης Ring of Honor, στην οποία είναι ο σημερινός κάτοχος του Παγκόσμιου Τηλεοπτικού Πρωταθλήματος ROH.

## Καριέρα
Η καριέρα του ουσιαστικά ξεκίνησε το 1994 όταν παρακολουθούσε μαθήματα επαγγελματικής πάλης που διδασκόταν ο πατέρας του. Λίγο αργότερα ξεκίνησε και εκείνος και μόλις ενηλικιώθηκε, το 2000, έδωσε τον πρώτο του αγώνα.

### Διάφορες εταιρείες
Ο Λίντσεϊ αγωνίστηκε για τρία, τέσσερα χρόνια στην ανεξάρτητη σκηνή της επαγγελματικής πάλης και έδωσε αγώνες σε μικρούς οργανισμούς, όπως το Independent Professional Wrestling, το NWA Florida και το Renegade Wrestling Alliance, όπου έκανε και το ντεμπούτο του. Ακολούθησε το Ring of Honor, όπου βρίσκεται μέχρι σήμερα (δείτε παρακάτω). Είχε μερικές δοκιμές στο Total Nonstop Action Wrestling, το 2005 όταν υπέγραψε συμβόλαιο, αλλά απολύθηκε έναν χρόνο μετά, κυρίως λόγω μιας αργοπορείας του σε ένα σόου. Ταυτόχρονα ταξίδεψε για μια εταιρεία της Ιαπωνίας μερικούς μήνες, ενώ πέρασε και από τα Full Impact Pro και Pro Wrestling Guerrilla (στο δεύτερο έμεινε από το 2006 ως το 2008).

### [[Ring of Honor]]
Το 2003 συμφώνησε με την εταιρεία του ROH και το 2004 σχημάτισε εκεί μια ομάδα με τους Ώστιν Άρις, Άλεξ Σέλεϊ και Τζακ Έβανς. Έχοντας ρόλους αντιπαθητικών προς το κοινό, πήραν τον έλεγχο των σόου και έγιναν πρωταγωνιστές. Τα έβαλαν κυρίως με τους Σι Εμ Πανκ, Έις Στιλ, Τζον Γουόλτερς και Τζίμι Τζέικομπς. Στις 24 Σεπτεμβρίου 2005, σε έναν αγώνα που έμεινε στην ιστορία, νίκησε τους Ώστιν Άρις, Σαμόα Τζο, Τζέι Λίθαλ και Κολτ Καμπάνα και έγινε κάτοχος του δικαιώματος να διεκδικήσει στο μέλλον το Παγκόσμιο Πρωτάθλημα. Ο Στρονγκ -αυτό το όνομα χρησιμοποιούσε από το ξεκίνημα της καριέρας του- πήρε ευκαιρίες αγώνα τίτλου, αλλά δεν κατόρθωσε να γίνει Πρωταθλητής το 2004 και το 2005. Κέρδισε τον πρώτο του τίτλο -Παγκόσμιο Πρωτάθλημα Ομάδων ROH- τον Δεκέμβρη του 2005 στο πλευρό του Ώστιν Άρις. Μόλις έχασαν τους τίτλους, ο Στρονγκ επιτέθηκε στον Άρις δημιουργώντας μεταξύ τους κόντρα. Στην συνέχεια, ο Στρονγκ αναλώθηκε σε διάφορες αντιπαλότητες.

#### Παγκόσμιος Πρωταθλητής
Το 2010, ήταν η χρονιά που κατέκτησε για πρώτη φορά Παγκόσμιο τίτλο με το Παγκόσμιο Πρωτάθλημα ROH να γίνεται δικό του στις 11 Σεπτεμβρίου, όταν και νίκησε τον τότε πρωταθλητή Τάιλερ Μπλακ, σε αγώνα δίχως να απαγορεύεται η χρησιμοποίηση όπλων. Τον τίτλο, τον απώλεσε 189 μέρες μετά, στις 19 Μαρτίου του 2011, από τον Έντι Έντουαρτς. Περίπου έναν χρόνο μετά, στις 31 Μαρτίου του 2012 έγινε πρωταθλητής ξανά, αφού κατέκτησε το Παγκόσμιο Τηλεοπτικό Πρωτάθλημα ROH, το οποίο έχει έως σήμερα.

## Πηγές
* ROH.COM
* OWoW.COM
* IMDB.COM

Κατηγορία:Επαγγελματίες παλαιστές
Σαλούτιος (νεοπλατωνικός)

Ο **Σατουρνίνος Σεκούνδος Σαλούτιος**, λατιν.: *Saturninius Secundus Salutius*, ήταν ένας συγγραφέας του 4ου αιώνα, φίλος του Ρωμαίου Αυτοκράτορα Ιουλιανού. Έγραψε μια πραγματεία με τίτλο *Περί Θεών και Κόσμου*, ένα κατηχητικής φύσεως εγχειρίδιο για την ελληνική θρησκεία του 4ου αιώνα.

Tο έργο του Σαλλούστιου οφείλεται σε μεγάλο βαθμό σε αυτό του Ιάμβλιχου από τη Συρία, ο οποίος συνέθεσε τον Πλατωνισμό με τον Πυθαγορειανισμό και τη θεουργία, όπως επίσης και από τα φιλοσοφικά έργα του Ιουλιανού. Η πραγματεία του είναι αρκετά συνοπτική και γενικά αρκετά ελεύθερη από εκείνες τις εκτενείς μεταφυσικές θεωρίες των νεοπλατωνικών κειμένων. Ο σκοπός του είναι "να αποκρούσει τις συνήθεις επιθέσεις της χριστιανικής πολεμικής" μπροστά στην αναπτυσσόμενη υπεροχή του Χριστιανισμού και "να απαντήσει στη θεολογία με θεολογία". 

Η ακριβής ταυτότητα του Σαλούτιου είναι αβέβαιη. Μερικοί τον ταυτίζουν με τον Φλάβιο Σαλλούστιο, ο οποίος ήταν πραιτοριανός έπαρχος της Γαλατίας από το 361 έως το 363 και συνάδελφος του Ιουλιανού ως ύπατος το 363, ενώ άλλοι τον ταυτίζουν με τον Σατουρνίνο Σαλλούστιο Σεκούνδο, έναν αυτόχθονα Γαλάτη που ήταν πραιτοριανός έπαρχος της Ανατολής το 361.

## Παραπομπές


## Εξωτερικοί σύνδεσμοι
* ''Περί Θεών και Κόσμου.'' (Αρχαία ελληνικά) 
*       
*     (Μετάφραση του Thomas Taylor) 
* ''Περί Θεών και Κόσμου.'' (Μετάφραση Gilbert Murray) 

Κατηγορία:Ρωμαίοι φιλόσοφοι
Κατηγορία:Νεοπλατωνικοί φιλόσοφοι
Μπατσί Σαλαμίνας

Το **Μπατσί** (παλαιά ονομασία: **Μπατσής**) είναι παράθαλάσσιος οικισμός της Σαλαμίνας σε υψόμετρο 10μ. και με πληθυσμό 194 κατοίκων (2001). Παραδοσιακός οικισμός, βρίσκεται στην βόρεια ακτή του νησιού, στο κόλπο της Ελευσίνας. Εκεί βρίσκεται η όμορφη παραλία του Μπατσίου στους πρόποδες ενός πευκόφυτου βουνού. Επίσης στο βουνό υπάρχει μια σπηλιά αρχαιολογικού ενδιαφέροντος που δεν έχει διερευνηθεί ακόμα. Υπάγεται διοικητικά στο Δήμο Σαλαμίνας.

## Παραπομπές


## Εξωτερικοί σύνδεσμοι
*Οδικός χάρτης
*Πολιτιστικός Σύλλογος
*Η παραλία στο Μπατσί της Σαλαμίνας

Κατηγορία:Χωριά της Σαλαμίνας
Lovers and Friends (τραγούδι)

Το "**Lovers and Friends**" είναι ένα τραγούδι που κυκλοφόρησε το 2004 ως ένα σινγκλ των Lil Jon & The East Side Boyz από το άλμπουμ τους *[[Crunk Juice]]*. Στο σινγκλ συμμετέχουν οι Usher και Ludacris. Το σινγκλ έφτασε στο νούμερο τρία στο *Billboard* Hot 100.

Το "Lover and Friends" χρησιμοποίησε ένα βαρύ απόσπασμα από την επίσημη έκδοση που εκτελείται από τον Michael Sterling από το άλμπουμ του του 1990 *Trouble*.

## Chart θέσεις

Κατηγορία:Τραγούδια γραμμένα από τον Lil Jon
Κατηγορία:Τραγούδια του Lil Jon
Κατηγορία:Singles του 2004
Κατηγορία:Τραγούδια του 2004
Κατηγορία:Singles του 2005
Γεώργιος Καραϊσκάκης (αποσαφήνιση)

Με το όνομα **Γεώργιος Καραϊσκάκης** αναφέρονται: 
* Γεώργιος Καραϊσκάκης, ο Ρουμελιώτης αρχιστράτηγος της Ελληνική Επανάσταση του 1821.
* Γεώργιος Σ. Καραϊσκάκης, στρατιωτικός και πολιτικός, εγγονός του προηγούμενου.
* Γεώργιος Καραϊσκάκης (Βογδαντσιώτης), Μακεδόνας οπλαρχηγός, από τη Βογδάντσα.
* Γεώργιος Καραϊσκάκης (Αδριανουπολίτης), Θράκας επαναστάτης από την Αδριανούπολη. 
* Στάδιο Γεώργιος Καραϊσκάκης, γήπεδο ποδοσφαίρου στο Νέο Φάληρο.
PrivatAir

Η **PrivatAir** είναι ιδιωτική αεροπορική εταιρεία με έδρα τη Γενεύη της Ελβετίας. Λειτουργεί τα τελευταία 35 χρόνια και επιπλέον βάσεις στην Κοπενχάγη, Ζυρίχη, Ντίσελντορφ και Φρανκφούρτη, και Μπραζαβίλ (Κονγκό).

## Ιστορία
Η εταιρία ιδρύθηκε το 1977 ως μέλος του Latsis Group. Ουσιαστικά η δημιουργία της PrivatAir Group και η αποκόλλησή της από το Latsis Group έγινε το 2001. Αρχικά ξεκίνησε με Boeing 737-200 και συνέχισε με Boeing 757, Gulfstream, Cessna, ενώ σήμερα ο στόλος της για τις προγραμματισμένες πτήσεις αποτελείται κυρίως από BBJ, Boeing 737-300 και Boeing 737-700.
Συνεργάζεται με τις εταιρίες Lufthansa, Gulf Air, και ECAir.


## Προορισμοί
Σήμερα (2012) η PrivatAir πετάει στην Άκκρα (Γκάνα), Νταμάμ (Σαουδική Αραβία), Λιμπρεβίλ και Πουαντ Νουάρ (Γκαμπόν), Πουνε (Ινδία), Βουκουρέστι, Κοπενχάγη, Μπαχρέιν, και Μπραζαβίλ.

## Παραπομπές


Κατηγορία:Ελβετικές αεροπορικές εταιρείες
Τσαμπόνγκ

[thumb|right|250px|Οι [καμήλα|καμήλες στην Τσαμπόνγκ χρησιμοποιούνται για περιπολία από την αστυνομία]]

Η **Τσαμπόνγκ** (σετσουάνα: Tshabong) είναι μια κωμόπολη της Μποτσουάνα. Είναι η πρωτεύουσα της Περιφέρειας Κγκαλαγκάντι και της επαρχίας Τσαμπόνγκ. Έχει πληθυσμό 6.591 κατοίκων (2001). Βρίσκεται νότια της Μποτσουάνα και του Κγκαλαγκάντι. Βρίσκεται στην Έρημο Καλαχάρι.

## Μεταφορές
Το αεροδρόμιο της Τσαμπόνγκ είναι το Αεροδρόμιο Τσαμπόνγκ.

## Δείτε επίσης
* Κατάλογος πόλεων της Μποτσουάνας

Κατηγορία:Πόλεις της Μποτσουάνα
Κατηγορία:Περιφέρεια Κγκαλαγκάντι
Χουκούντσι

Το **Χουκούντσι** (σετσουάνα: Hukuntsi) είναι μια κωμόπολη της Μποτσουάνα. Είναι ο δεύτερος μεγαλύτερος οικισμός της Περιφέρειας Κγκαλαγκάντι και η πρωτεύουσα της επαρχίας Χουκούντσι. Έχει πληθυσμό 3.807 κατοίκων (2001). Βρίσκεται νότια της Μποτσουάνα και βόρεια του Κγκαλαγκάντι. Βρίσκεται στην Έρημο Καλαχάρι.

**Hukuntsi** σημαίνει *τέσσερις γωνίες*.

## Μεταφορές
Το αεροδρόμιο της κωμόπολης είναι το Αεροδρόμιο Χουκούντσι.

## Δείτε επίσης
* Κατάλογος πόλεων της Μποτσουάνα

## Παραπομπές


Κατηγορία:Πόλεις της Μποτσουάνα
Κατηγορία:Περιφέρεια Κγκαλαγκάντι
Περιφέρεια Κγκαλαγκάντι

Η **Περιφέρεια Κγκαλαγκάντι** (σετσουάνα: Kgalagadi) είναι μια από τις 9 περιφέρειες της Μποτσουάνα. Έχει έκταση 105.200 τ.χλμ. και πληθυσμό 42.049 κατοίκων με πυκνότητα 0,4 κατοίκων ανά τ.χλμ. Πρωτεύουσα είναι η Τσαμπόνγκ.

**Kgaladagi** σημαίνει *χώρα της δίψας*.

## Γεωγραφία
Το Κγκαλαγκάντι βρίσκεται νοτιοδυτικά της Μποτσουάνα. Συνορεύει στα βόρεια με το Γκάνζι, στα βορειοανατολικά με το Κουενένγκ, στα νοτιοανατολικά με τη Νότια, στα βορειοδυτικά με τη Ναμίμπια και στα νότια και νοτιοδυτικά με τη Νότια Αφρική. Έχει έκταση 105.200 τ.χλμ.

## Επαρχίες
Το Κγκαλαγκάντι διαιρείται σε δύο επαρχίες:

* Χουκούντσι
* Τσαμπόνγκ

## Πόλεις

### Μεγαλύτερες πόλεις
# Τσαμπόνγκ
# Χουκούντσι
# Κανγκ
# Ουέρντα
# Λεχουτούτου
# Μακοπόνγκ
# Λοκγκουάμπε
# Φεφένγκ
# Μπόκσπιτς
# Ομαουενένο
# Κοκότσα
# Μπρέυ
# Τσάνε
# Κουίς
# Μίντλπιτς

### Άλλες πόλεις
Εδώ αναφέρονται τα μεγαλύτερα χωριά και ο πληθυσμός τους σύμφωνα με την απογραφή του 2001:

* Βααλχούκ - 346
* Γκατσιμπάνα - 501
* Ζούτσουα - 469
* Ιναλεγκόλο - 489
* Κίσα - 423
* Κουάουα - 517
* Κουίς - 755
* Κοκότσα - 1.021
* Κολονκουάνε - 591
* Λεχοτούτου - 1.719
* Λοκγκουάμπε - 1.304
* Μακοπόνγκ - 1.501
* Μάκε - 366
* Μαλέσε - 389
* Μαραλαλένγκ - 487
* Μαουμπέλο - 453
* Μίντλπιτς - 657
* Μονόνγκ - 172
* Μπογκογκόμπο - 341
* Μπόκσπιτς - 1.069
* Μπρέυ - 899
* Νγκουάτλε - 206
* Νκαάνγκ - 175
* Ομαουενένο - 1.068
* Ουέρντα - 1.961
* Ούκουι - 453
* Ραπλς Παν - 278
* Στρουίζενταμ - 313
* Τσάνε - 858
* Φεφένγκ (Ντραϊχούκ) - 1.202
* Φουντουχούντου - 332
* Χουνκούκουε - 431

## Δείτε επίσης
* Περιφέρειες της Μποτσουάνα
Όλοφ Μέλμπεργκ

Ο **Έρικ Όλοφ Μέλμπεργκ** (γεννηθείς στις 3 Σεπτεμβρίου 1977 στο Αμνέχαραντ, Γκούλσπανγκ) είναι Σουηδός πρώην διεθνής ποδοσφαριστής και αγωνίστηκε ως κεντρικός αμυντικός ή δεξιός αμυντικός. Μεταξύ των ομάδων που έκανε μεγάλη καριέρα ήταν η Άστον Βίλα, η Γιουβέντους,η Κοπεγχάγη και ο Ολυμπιακός.

Ο Μέλμπεργκ "κρέμασε τα παπούτσια του" την 31/07/2014 στα 37 του χρόνια όντας ποδοσφαιριστής της Κοπεγχάγης

## Παραπομπές


## Εξωτερικοί Σύνδεσμοι

* 
* Γκολ του Όλοφ Μέλμπεργκ

Κατηγορία:Σουηδοί ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Βιγιαρρεάλ ΚΦ
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Εθνικής Σουηδίας Κ21
Κατηγορία:Ποδοσφαιριστές Εθνικής Σουηδίας
Κατηγορία:Ποδοσφαιριστές ΑΙΚ Στοκχόλμης
Κατηγορία:Ποδοσφαιριστές Ράθινγκ Σανταντέρ
Κατηγορία:Ποδοσφαιριστές ΦΚ Κοπεγχάγη
Κατηγορία:Ποδοσφαιριστές Ντέγκερφορς ΙΦ
Κατηγορία:Ποδοσφαιριστές Σουπερλίγκα Δανίας
Κατηγορία:Σουηδοί ποδοσφαιριστές στο εξωτερικό
Κατηγορία:FIFA Century Club
Κατηγορία:Ξένοι ποδοσφαιριστές στη Δανία
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Ιταλία
1836 Κομαρώφ

μικρογραφία|3D μοντέλο του αστεροειδούς 1836 Κομαρώφ
Ο **Κομαρώφ (Komarov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1971 από τον Σοβιετικό αστρονόμο Νικολάι Στεπάνοβιτς Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού αστροναύτη (κοσμοναύτη) Βλαντιμίρ Μιχαήλοβιτς Κομαρόφ.

## Φυσικά χαρακτηριστικά
Ο φασματικός τύπος του Κομαρώφ είναι **Ch**. Ο Κομαρώφ περιστρέφεται γύρω από τον εαυτό του μία φορά κάθε 8 ώρες 4 λεπτά και 53 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κομαρωφ
Επαρχία Τσαμπόνγκ

Η **Επαρχία Τσαμπόνγκ** (*Tshabong*) ή **Νότιο Κγκαλαγκάντι** είναι μια επαρχία της Περιφέρειας Κγκαλαγκάντι στη Μποτσουάνα. Βρίσκεται νοτιοδυτικά της χώρας και νότια της περιφέρειας. Πρωτεύουσα είναι η Τσαμπόνγκ.

## Χωριά
* Βααλχούκ
* Γκατσιμπάνα
* Κίσα
* Κουάουα
* Κουίς
* Κοκότσα
* Κολονκουάνε
* Μακοπόνγκ
* Μαλέσε
* Μαραλαλένγ
* Μαουμπέλο
* Μίντλπιτς
* Μπογκογκόμπο
* Μπόκσπιτς
* Μπρέυ
* Ομαουενένο
* Ουέρντα  
* Ραπλς Παν
* Στρουίζενταμ
* Τσαμπόνγκ
* Φεφένγκ (Ντρααϊχούκ)

## Δείτε επίσης
* Επαρχίες της Μποτσουάνα

Κατηγορία:Επαρχίες της Μποτσουάνα
Κατηγορία:Περιφέρεια Κγκαλαγκάντι
Κωνσταντίνος Ι. Παπαρρηγόπουλος

Ο **Κωνσταντίνος Ι. Παπαρρηγόπουλος** (1836 - 1908) ήταν Έλληνας στρατιωτικός του  ρωσικού στρατού.

Γεννήθηκε το 1836 στην Πάτρα, ήταν ο δευτερότοκος γιος του Ι. Παπαρρηγόπουλου. Σπούδασε στη στρατιωτική Σχολή της Αγίας Πετρούπολης. Μετά την αποφοίτησή του κατατάχθηκε στον ρωσικό στρατό. Διέπρεψε σε πολεμικές επιχειρήσεις και ιδιαίτερα στη πολιορκία της Σεβαστούπολης το 1855. 
Εξελίχθηκε στον ρωσικό στρατό. Πέθανε το 1908.

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ.15ος, σελ. 460

Κατηγορία:Έλληνες αξιωματικοί του Στρατού Ξηράς
Κωνσταντινος Ι
Πανελλήνιο πρωτάθλημα στίβου ανδρών 1975

Το **61ο [[Πανελλήνιο πρωτάθλημα στίβου ανδρών]] 1975** διεξήχθη από τις 27 έως τις 29 Ιουνίου 1975 στο Στάδιο Καραϊσκάκη, στον Πειραιά, μαζί με το αντίστοιχο πανελλήνιο πρωτάθλημα στίβου γυναικών 1975. Πρωταθλητής αναδείχθηκε ο **[[Γυμναστικός Σύλλογος Θεσσαλονίκης «ο Ηρακλής»|Ηρακλής Θεσσαλονίκης]]** για πρώτη φορά στην ιστορία του, σπάζοντας το εικοσαετές σερί πρωταθλημάτων του Παναθηναϊκού. 

## Χρονικό των αγώνων
Στους αγώνες μετείχαν 560 αθλητές σωματείων από όλη την Ελλάδα και την Κύπρο. Το πανελλήνιο πρωτάθλημα μαραθωνίου διεξήχθη χωριστά, στις 9 Απριλίου, στην κλασική διαδρομή, με διεθνή συμμετοχή. Αντίθετα τα 20.000 μ. βάδην και το δέκαθλο διεξήχθησαν το τριήμερο των πανελληνίων αγώνων. Για μια ακόμη φορά υπήρχαν στο πρόγραμμα τα "αρχαία" γραφικά αγωνίσματα της λιθοβολίας και ελληνικής δισκοβολίας.

Ο «μόνιμος» πρωταθλητής Παναθηναϊκός αυτή τη χρονιά δεν τα κατάφερε. Στους αγώνες εμφανίστηκαν πολύ δυνατοί οι εκτός Λεκανοπεδίου σύλλογοι, από τη Θεσσαλονίκη, την Κύπρο και τις επαρχιακές πόλεις, οι οποίοι συγκέντρωσαν πολλούς βαθμούς. Στη μάχη της βαθμολογίας επικράτησε τελικά ο **[[Γυμναστικός Σύλλογος Θεσσαλονίκης «ο Ηρακλής»|Ηρακλής Θεσσαλονίκης]]**, για πρώτη φορά στην ιστορία του, με έξι βαθμούς διαφορά από τον δεύτερο Γ.Σ. Ευαγόρα Κύπρου και τον τρίτο Παναθηναϊκό (που υστερούσε σε πρώτες νίκες του Ευαγόρα). Την καλύτερη θέση μεταξύ των επαρχιακών συλλόγων (12η) κατέλαβε ο Α.Ο. Δράμας με 13 β.. 

## Οι νικητές

## Βαθμολογία

Βαθμολογήθηκαν συνολικά 35 σωματεία.

## Πηγές
* ''Μακεδονία'', 27/6/1975
* ''Μακεδονία'', 28/6/1975
* ''Μακεδονία'', 29/6/1975
* ''Μακεδονία'', 1/7/1975
* ''Ριζοσπάστης'', 1/7/1975
* Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 212-213

## Αναφορές


Ανδρων
Κατηγορία:Στίβος το 1975
Κατηγορία:Διοργανώσεις στίβου στον Πειραιά
Χάρτες Άνδρου

Οι **Χάρτες** είναι χωριό στην Άνδρο σε υψόμετρο 110 μέτρα και σε πληθυσμό 13 κατοίκων (απογραφή 2021). Απέχει από το Γαύριο 13 χλμ. και από τη Χώρα 45 χλμ. Ανήκει στο Δήμο Άνδρου, ενώ πριν το Πρόγραμμα Καλλικράτης ανήκε στο δήμο Υδρούσας.

## Πηγές

Χάρτης: Orama ΧΝΗ 207 Άνδρος

## Παραπομπές


Κατηγορία:Χωριά της περιφερειακής ενότητας Άνδρου
Μέσα Χωριό Άνδρου

Το **Μέσα Χωριό** είναι χωριό στην Άνδρο σε υψόμετρο 60 μέτρα και με πληθυσμό 35 κατοίκων (απογραφή 2021). Βρίσκεται στο κεντρικό τμήμα του νησιού και προς τα ανατολικά του παράλιά του ενώ απέχει από τη Χώρα 3 χλμ. νοτιοδυτικά και από το Γαύριο 22 χλμ. νοτιοανατολικά. Ανήκει στον Δήμο Άνδρου.

## Πηγές
Χάρτης: Orama ΧΝΗ 207 Άνδρος

## Παραπομπές


Κατηγορία:Χωριά της περιφερειακής ενότητας Άνδρου
Κανγκ

[thumb|right|250px|Οι [καμήλα|καμήλες στην Τσαμπόνγκ χρησιμοποιούνται για περιπολία από την αστυνομία.]]
Η **Κανγκ** (σετσουάνα: Kang) είναι μια κωμόπολη της Μποτσουάνα. Είναι ο τρίτος μεγαλύτερος οικισμός της Περιφέρειας Κγκαλαγκάντι και ο δεύτερο μεγαλύτερος της επαρχίας Χουκούντσι. Έχει πληθυσμό 3.744 κατοίκων (2001). Βρίσκεται νότια της Μποτσουάνα και βορειοανατολικά του Κγκαλαγκάντι. Βρίσκεται στην Έρημο Καλαχάρι.

## Μεταφορές
Το αεροδρόμιο της Κανγκ είναι το Αεροδρόμοιο Κανγκ.

## Δείτε επίσης
* Κατάλογος πόλεων της Μποτσουάνα

Κατηγορία:Πόλεις της Μποτσουάνα
Κατηγορία:Περιφέρεια Κγκαλαγκάντι
Κιβάντς Τατλιτούγ

Ο **Κιβάντς Τατλιτούγ** (τουρκ.:*Κıvanç Tatlıtuğ*, 27 Οκτωβρίου 1983) είναι Τούρκος ηθοποιός και μοντέλο. Έγινε γνωστός από τις σειρές *Ασημένια Φεγγάρια*, στο ρόλο του Μεχμέτ Σάντογλου, *[[Μενεξέ (σειρά)|Μενεξέ]]* και *[[Πειρασμός (σειρά)|Πειρασμός]]*.

## Βιογραφία
Ο Κιβάντς Τατλιτούγ γεννήθηκε στα Άδανα της Νότιας Τουρκίας στις 27 Οκτωβρίου 1983. Έχει τέσσερα αδέρφια. Το όνομα "Κιβάντς" σημαίνει "Περηφάνια" στα Τουρκικά και το "Τατλιτούγ" είναι μία σύνθεση των Τουρκικών λέξεων "Τατλί" που σημαίνει "Γλυκός"  και "Τουγ" που σημαίνει "η ουρά του αλόγου". Ο παππούς του  ήταν από την Πρίστινα, Κοσσυφοπέδιο. Ο Τατλιτούγ γεννήθηκε και μεγάλωσε στα Άδανα και η οικογένεια του είχε αλυσίδα ζαχαροπλαστείων για πάνω από εκατό χρόνια. Στάλθηκε από την οικογένειά του στο Ιδιωτικό Γυμνάσιο Γενιτζέ Τσαγ όπου διέπρεψε στο μπάσκετ. Όταν αρρώστησε (1997) ο πατέρας του, οι Τατλιτούγ μετακόμισαν στην Κωνσταντινούπολη. Στη Κωνσταντινούπολη, συμμετείχε στην ομάδα της Φενερμπαχτσέ Σπορ Κουλουμπού. 

Ο Κιβάντς έγινε μοντέλο και το 2002, πήρε το Βραβείο του Καλύτερου Μοντέλου της Τουρκίας και Παγκοσμίως. Το 2005, αποφάσισε να κάνει στροφή στη καριέρα του, συμμετέχοντας στη σειρά *Ασημένια Φεγγάρια*. Η σειρά προβλήθηκε για 3 χρόνια και οι μετοχές του νεαρού Κιβάντς εκτινάχτηκαν στα ύψη. Το 2007, αμέσως μετά το τέλος των *Ασημένιων Φεγγαριών*, ο Κιβάντς πρωταγωνίστησε στη σειρά Μενεξέ. Στη συνέχεια, πρωταγωνίστησε με τη Μπερέν Σαάτ στη σειρά Πειρασμός. Εκείνη η σειρά θεωρείται η μεγαλύτερη επιτυχία του Κιβάντς Τατλιτούγ. Το 2010, μετά το τέλος του Πειρασμού, ο Κιβάντς αποφάσισε να απέχει από τη τηλεόραση, όμως έκανε μια έκτακτη εμφάνιση στη σειρά EZEL. Από το 2011 και για δύο σεζόν πρωταγωνίστησε στην σειρά *Βορράς Νότος. *Ενώ από τον Μάρτιο του 2014 ο Κιβάντς θα έχει τον ρόλο του Κούρτ Σεήτ στην σειρά εποχής *Κούρτ Σεήτ και Σούρα *που είναι βασισμένη στο ομώνυμο μυθιστόρημα της Nermin Bezmen.

## Βραβεία
* Καλύτερο Μοντέλο της Τουρκίας (2002)
* Καλύτερο Μοντέλο του Κόσμου (2002)
* Καλύτερος Ηθοποιός (Βραβεία *Χρυσή Πεταλούδα*) (2008, 2010)

## Κατάλογος Ταινιών
* Το Όνειρο της Πεταλούδας *Kelebeğin Rüyası* (2013)
* Toy Story 3 (2010) - Κεν
* Αμερικανοί στη Μαύρη Θάλασσα *Amerikalılar Karadeniz'de 2* (2007) - Μουζαφέρ

## Κατάλογος Σειρών

## Προσωπική ζωή
Από το 2005 μέχρι το 2009 διατηρούσε σχέση με το μοντέλο (Μις Κόσμος 2002) Αζρά Ακίν. Μετά το χωρισμό τους έκανε σχέση με την ηθοποιό Ιντίλ Φιράτ. Από το 2016 είναι παντρεμένος με την ενδυματολόγο Μπασάκ Ντιζέρ και έχουν αποκτήσει μαζί έναν γιο, τον Κουρτ Εφέ (γενν. 2022).

## Παραπομπές


Κατηγορία:Τούρκοι ηθοποιοί
Αιάντειο Σαλαμίνας

μικρογραφία|Η παραλία Αιαντείου κατά το ηλιοβασίλεμα
Το **Αιάντειο** είναι παραθαλάσσια κωμόπολη στη Σαλαμίνα σε υψόμετρο 40 μ. και με πληθυσμό 3.652 κατοίκων. Απέχει από τη Σαλαμίνα 4 χλμ. Βρίσκεται στην δυτική ακτή του νησιού, στο νότιο μυχό του όρμου της Σαλαμίνας. Είναι έδρα ομώνυμης δημοτικής κοινότητας του δήμου Σαλαμίνας. Το χωριό μέχρι το 1915 ονομαζόταν Μούλκι. Σε ολόκληρη τη Σαλαμίνα υπάρχει ιδιωτικό δίκτυο μέσων μαζικής μεταφοράς για τις καθημερινές μετακινήσεις τόσο των κατοίκων όσο και των επισκεπτών κατά την καλοκαιρινή περίοδο. Τα τελευταία χρόνια γίνονται προσπάθειες έργων για την ανάπλαση της περιοχής και γενικότερα του νησιού αφού αποτελεί προορισμό εκατοντάδων κατοίκων της Αθήνας λόγω της μικρής απόστασης και του μικρού κόστους μεταφοράς. 
## Δημοτική κοινότητα
Η δημοτική κοινότητα Αιαντείου είναι χαρακτηρισμένη ως αστικός πεδινός οικισμός, με έκταση 42,812 χμ² (2011). Περιλαμβάνει και τους οικισμούς Γαϊδούρι (νησί), Δημήτρανι, Κανάκια, Κολώνες, Μαρούδι, Κανάκια (νησί), Πέρα (νησί), Πέρανη, Περιστέρια, Περιστέρια (νησί) και Τρίνησα - Τρίμεσα (νησί).
### Πληθυσμός

(σε παρένθεση ο πληθυσμός της δημοτικής κοινότητας)
## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της Σαλαμίνας
Κατηγορία:Κωμοπόλεις της Αττικής
Ρογό Άνδρου

Το **Ρογό** είναι χωριό στην Άνδρο σε υψόμετρο 130 μέτρα και με πληθυσμό 73 κατοίκων (απογραφή 2021). Απέχει από τον Όρμο Κορθίου 2 χλμ. και από την Άνδρο 24 χλμ. Ανήκει στο Δήμο Άνδρου, ενώ πριν το Πρόγραμμα Καλλικράτης ανήκε στο δήμο Κορθίου.

## Παραπομπές


Κατηγορία:Χωριά της περιφερειακής ενότητας Άνδρου
Πανελλήνιο πρωτάθλημα στίβου γυναικών 1975

Το **40ο [[Πανελλήνιο πρωτάθλημα στίβου γυναικών]] 1975** διεξήχθη από τις 27 ως τις 29 Ιουνίου 1975 στο Στάδιο Καραϊσκάκη, στον Πειραιά, μαζί με το αντίστοιχο πανελλήνιο πρωτάθλημα στίβου ανδρών 1975. Συμμετείχαν 157 αθλήτριες από σωματεία όλης της Ελλάδας και της Κύπρου. Πρωταθλητής σύλλογος αναδείχθηκε ο **[[Εθνικός Γ.Σ.]]** για πρώτη φορά στην ιστορία του εκτοπίζοντας μετά από πολλά χρόνια τον ισόβιο πρωταθλητή Πανιώνιο που κατακτούσε τον τίτλο συνεχώς από το 1953, με μια διακοπή το 1968.

## Οι νικήτριες
 

## Βαθμολογία

Βαθμολογήθηκαν συνολικά 18 σωματεία.

## Πηγές
* "Μακεδονία", 27/6/1975.
* "Μακεδονία", 28/6/1975.
* "Μακεδονία", 29/6/1975.
* "Μακεδονία", 1/7/1975.
* "Ριζοσπάστης", 1/7/1975.

Γυναικων
Κατηγορία:Στίβος το 1975
Κατηγορία:Διοργανώσεις στίβου στον Πειραιά
Ρετ Τάιτους

Ο **Έβερετ Λάουρενς Τάιτους** (γεννημένος στις 15 Σεπτεμβρίου 1987) είναι ένας Αμερικανός επαγγελματίας παλαιστής. Περισσότερο γνωστός είναι με το όνομα Ρετ Τάιτους. Έχει μαθητεύσει στην σχολή του ROH, ενώ από το 2006 έχει συμβόλαιο με την εταιρεία. Αυτή την περίοδο είναι ομαδικός πρωταθλητής στο πλευρό του Κένυ Κινγκ.

## Καριέρα
Ξεκίνησε την ενασχόλησή του με την επαγγελματική πάλη το 2004 στα 17 του, μαζί με τον Ώστιν Άρις, σε ακαδημία του Ring of Honor. Αργότερα στην ίδια σχολή, που έμεινε ο ένας εκ των δύο μαθητών, μαζί με τον Μιτς Φράνκλιν, είχε δάσκαλο τον Μπράιαν Ντάνιελσον. Για τον Μπράιαν είπε ότι έκανε πολύ σκληρή προπόνηση και για αυτό τον μισούσε αλλά πλέον τον ευχαριστεί για όσα έχει μάθει από εκείνον.

### FIP
Εκτός του ROH, ο Τάιτους από το 2006 ως το 2010 εμφανιζόταν και στο Full Impact Pro, όπου κέρδισε έναν τίτλο.

### Ring of Honor
Μετά την εκπαίδευση στην ακαδημία του ROH, έκανε το επίσημο ντεμπούτο του το 2006. Μέχρι το 2008 τα περισσότερα παιχνίδια που συμμετείχε ήταν μη τηλεοπτικά, μόνο για το ζωντανό κοινό. Το 2008 κέρδισε το τρόπαιο Top of the Class, και έμελλε να είναι ο τελευταίος που το κατέκτησε, αφού μετά αποσύρθηκε. Στην συνέχεια ξεκίνησε μερικές κόντρες και στις αρχές του 2009, κατέληξε να είναι ομάδα με τον Κένυ Κινγκ. Μαζί γίνανε τα "τσιράκια" του Ώστιν Άρις, που με την βοήθειά τους, νικούσε αγώνες και τίτλους.

#### Ομαδικοί τίτλοι
Από το 2010, βάλανε στόχο να γίνουνε Ομαδικοί Πρωταθλητές, όμως δίχως επιτυχία. Τα καταφέρανε μετά από αρκετές αντιπαλότητες και αποτυχημένες προσπάθειες, τον Ιούνιο του 2012 στις 24 του μήνα. Κατέκτησαν το Παγκόσμιο Πρωτάθλημα Ομάδων ROH από τους Σέλτον Μπέντζαμιν & Τσάρλι Χάας.

## Πηγές
* Προφίλ στο ROH
* Προφίλ στο FIP 
* Προφίλ στο OWoW.com

Κατηγορία:Επαγγελματίες παλαιστές
Πανελλήνιο πρωτάθλημα στίβου ανδρών 1976

Το **62ο [[Πανελλήνιο πρωτάθλημα στίβου ανδρών]] 1976** διεξήχθη από τις 3 ως τις 5 Σεπτεμβρίου 1976 στο Στάδιο Καραϊσκάκη, στον Πειραιά, μαζί με το αντίστοιχο πανελλήνιο πρωτάθλημα στίβου γυναικών 1976. Πρωταθλητής αναδείχθηκε ο **[[Γυμναστικός Σύλλογος Θεσσαλονίκης «ο Ηρακλής»|Ηρακλής Θεσσαλονίκης]]** για δεύτερη συνεχόμενη χρονιά.

## Χρονικό των αγώνων

Στους αγώνες μετείχαν 715 αθλητές και 230 αθλήτριες 79 σωματείων από όλη την Ελλάδα και την Κύπρο. Το πανελλήνιο πρωτάθλημα μαραθωνίου διεξήχθη χωριστά, στις 6 Απριλίου, στην κλασική διαδρομή, παράλληλα με τον διεθνή μαραθώνιο. Όλα τα υπόλοιπα αγωνίσματα (και τα 20.000μ βάδην και δέκαθλο) διεξήχθησαν κατά το τριήμερο των πανελληνίων αγώνων. Για μια ακόμη φορά υπήρχαν στο πρόγραμμα τα "αρχαία" γραφικά αγωνίσματα της λιθοβολίας και ελληνικής δισκοβολίας, τα είχαν ξαναμπεί στο πρόγραμμα από τους αγώνες του 1973.

Στους αγώνες εμφανίστηκαν πολύ δυνατοί οι εκτός Λεκανοπεδίου σύλλογοι, από τη Θεσσαλονίκη, την Κύπρο και τις επαρχιακές πόλεις, οι οποίοι συγκέντρωσαν πολλούς βαθμούς. Στη μάχη της βαθμολογίας επικράτησε τελικά ο **[[Γυμναστικός Σύλλογος Θεσσαλονίκης «ο Ηρακλής»|Ηρακλής Θεσσαλονίκης]]**, για δεύτερη συνεχόμενη χρονιά, με 17 βαθμούς διαφορά από τον δεύτερο Γ.Σ. Ευαγόρα Κύπρου. Την καλύτερη θέση μεταξύ των επαρχιακών συλλόγων (13η) κατέλαβε ο Γ.Σ. Βόλου με 13 β.

## Οι νικητές

## Βαθμολογία

Βαθμολογήθηκαν συνολικά 37 σωματεία.

## Πηγές
* "Μακεδονία", 4/9/1976.
* "Μακεδονία", 5/9/1976.
* "Μακεδονία", 7/9/1976.
* "Ριζοσπάστης", 7/9/1976.
* Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 213.

### Αναφορές



Ανδρων
Κατηγορία:Στίβος το 1976
Κατηγορία:Διοργανώσεις στίβου στον Πειραιά